ਸੇਵਾ ਵਿਖੇ: ਐਲੀਮੈਂਟਰੀ ਵਿਦਿਆਰਥੀਆਂ ਦੇ ਸਮੁੱਚੇ ਮਾਪੇ/ਦੇਖਭਾਲਕਰਤਾ ਸਾਹਿਬਾਨ,

ਪਿਛਲੇ ਹਫ਼ਤੇ ਭੇਜੀ ਗਈ ਜਾਣਕਾਰੀ ਦੇ ਸਿਲਸਿਲੇ ਵਿੱਚ, ਤੁਹਾਨੂੰ ਸੂਚਿਤ ਕੀਤਾ ਜਾਂਦਾ ਹੈ ਕਿ [ਐਲੀਮੈਂਟਰੀ ਅਦਲਾ-ਬਦਲੀ ਫਾਰਮ](https://tdsb.ca1.qualtrics.com/jfe/form/SV_42ZfFzbFT1x9kAC) ਹੁਣ ਖੁੱਲ੍ਹਾ ਹੈ।  
  
ਫਰਵਰੀ 2022 ਲਈ ਸਕੂਲ ਵਿਖੇ ਪੜ੍ਹਾਈ ਕਰਨ ਅਤੇ ਔਨਲਾਈਨ ਪੜ੍ਹਾਈ ਕਰਨ ਵਿਚਕਾਰ ਅਦਲਾ-ਬਦਲੀ ਕਰਨ ਵਾਸਤੇ ਐਲੀਮੈਂਟਰੀ ਵਿਦਿਆਰਥੀਆਂ ਲਈ ਪਹਿਲਾਂ ਤੋਂ ਯੋਜਨਾ ਬਣਾਉਣ ਲਈ, ਤਬਾਦਲੇ ਦੀ ਬੇਨਤੀ ਕਰਨ ਵਾਲੇ ਮਾਪਿਆਂ/ਦੇਖਭਾਲਕਰਤਾਵਾਂ ਅਤੇ ਵਿਦਿਆਰਥੀਆਂ ਨੂੰ ਲਾਜ਼ਮੀ ਤੌਰ ’ਤੇ **ਸ਼ੁੱਕਰਵਾਰ, 3 ਦਸੰਬਰ ਅਤੇ ਸ਼ੁੱਕਰਵਾਰ, 7 ਜਨਵਰੀ** ਦੇ ਵਿਚਕਾਰ ਇੱਕ ਐਲੀਮੈਂਟਰੀ ਅਦਲਾ-ਬਦਲੀ ਫਾਰਮ ਪੂਰਾ ਕਰਨਾ ਹੋਵੇਗਾ। ਅਦਲਾ-ਬਦਲੀ ਦੀ ਬੇਨਤੀ ਕਰਨ ਵਾਲੇ ਹਰੇਕ ਵਿਦਿਆਰਥੀ ਲਈ ਇੱਕ ਫਾਰਮ ਭਰਨਾ ਲਾਜ਼ਮੀ ਹੈ। ਜਿਹੜੇ ਮਾਪੇ/ਦੇਖਭਾਲਕਰਤਾ ਅਤੇ ਵਿਦਿਆਰਥੀ ਕੋਈ ਬਦਲਾਅ ਨਹੀਂ ਕਰਨਾ ਚਾਹੁੰਦੇ, ਉਨ੍ਹਾਂ ਨੂੰ ਫਾਰਮ ਭਰਨ ਦੀ ਲੋੜ ਨਹੀਂ ਹੈ।

ਜੇਕਰ ਤੁਸੀਂ ਅਦਲਾ-ਬਦਲੀ ਕਰਨ ਬਾਰੇ ਵਿਚਾਰ ਕਰ ਰਹੇ ਹੋ, ਤਾਂ ਕਿਰਪਾ ਕਰਕੇ ਅਦਲਾ-ਬਦਲੀ ਫਾਰਮ ਜਮ੍ਹਾ ਕਰਨ ਤੋਂ ਪਹਿਲਾਂ ਆਪਣੇ ਬੱਚੇ ਨਾਲ ਗੱਲ ਕਰ ਲਓ। ਅਸੀਂ ਆਸ ਕਰਦੇ ਹਾਂ ਕਿ ਫੈਸਲੇ ਲੈਣ ਦੀਆਂ ਸਾਂਝੀਆਂ ਜ਼ਿੰਮੇਵਾਰੀਆਂ ਵਾਲੇ ਮਾਪੇ/ਦੇਖਭਾਲਕਰਤਾ ਫਾਰਮ ਨੂੰ ਪੂਰਾ ਕਰਨ ਤੋਂ ਪਹਿਲਾਂ ਇੱਕ ਸਮਝੌਤੇ ’ਤੇ ਪਹੁੰਚ ਜਾਣਗੇ।

ਅਸੀਂ ਮੰਨਦੇ ਹਾਂ ਕਿ ਅਸੀਂ ਫਰਵਰੀ ਤੋਂ ਪਹਿਲਾਂ ਹੀ ਇਸ ਫੈਸਲੇ ਦੀ ਮੰਗ ਕਰ ਰਹੇ ਹਾਂ ਅਤੇ ਤੁਹਾਡੀ ਸਮਝ ਲਈ ਤੁਹਾਡਾ ਧੰਨਵਾਦ, ਕਿਉਂਕਿ ਇਸ ਪ੍ਰਕਿਰਿਆ ਨੂੰ ਪੂਰਾ ਹੋਣ ਵਿੱਚ ਸਮਾਂ ਲੱਗਦਾ ਹੈ। ਹਾਲਾਂਕਿ ਅਸੀਂ ਇਹ ਗਾਰੰਟੀ ਨਹੀਂ ਦੇ ਸਕਦੇ ਹਾਂ ਕਿ ਅਦਲਾ-ਬਦਲੀ ਕਰਨ ਦੀਆਂ ਸਾਰੀਆਂ ਬੇਨਤੀਆਂ ਪੂਰੀਆਂ ਕੀਤੀਆਂ ਜਾਣਗੀਆਂ, ਸਾਡਾ ਟੀਚਾ ਹੈ ਉਪਲਬਧ ਪ੍ਰੋਗਰਾਮਾਂ ਅਤੇ ਸਪੇਸ (ਉਦਾਹਰਨ ਲਈ, ਫ੍ਰੈਂਚ ਇਮਰਸ਼ਨ, ਵਿਸਤ੍ਰਿਤ ਫ੍ਰੈਂਚ, ਵਿਸ਼ੇਸ਼ ਪ੍ਰੋਗਰਾਮ, ਵਿਕਲਪਕ ਸਕੂਲ, ਹੋਰ ਸੀਮਤ ਸਥਿਤੀਆਂ) ਦੇ ਆਧਾਰ ’ਤੇ ਵੱਧ ਤੋਂ ਵੱਧ ਲੋਕਾਂ ਨੂੰ ਅਨੁਕੂਲਿਤ ਕਰਨਾ।   
  
ਐਲੀਮੈਂਟਰੀ ਜਮਾਤਾਂ **22 ਫਰਵਰੀ, 2022** ਤੋਂ ਸ਼ੁਰੂ ਕਰਦਿਆਂ ਅਦਲਾ-ਬਦਲੀ ਦੇ ਕਾਰਨ ਹੋਣ ਵਾਲੀਆਂ ਤਬਦੀਲੀਆਂ ਨੂੰ ਝਲਕਾਉਣਗੀਆਂ।

ਭਾਵੇਂ ਤੁਸੀਂ ਪੜ੍ਹਾਈ ਦੇ ਮਾਡਲ ਵਿੱਚ ਅਦਲਾ-ਬਦਲੀ ਕਰਨ ਦੀ ਚੋਣ ਕਰੋ ਜਾਂ ਨਹੀਂ, ਸੰਭਵ ਪੁਨਰ-ਵਿਵਸਥਾ ਦੇ ਕਾਰਨ ਤੁਹਾਡੇ ਬੱਚੇ ਦੇ ਅਧਿਆਪਕ ਜਾਂ ਜਮਾਤਾਂ (ਜਾਂ ਔਨਲਾਈਨ ਪੜ੍ਹਾਈ ਦੀਆਂ ਜਮਾਤਾਂ ਲਈ ਸਕੂਲ) ਬਦਲ ਸਕਦੀਆਂ ਹਨ।

ਵਧੇਰੀ ਜਾਣਕਾਰੀ ਲਈ, ਕਿਰਪਾ ਕਰਕੇ [www.tdsb.on.ca/switchform](http://www.tdsb.on.ca/switchform) ਵਿਖੇ ਜਾਓ ਜਾਂ ਆਪਣੇ ਬੱਚੇ ਦੇ ਸਕੂਲ ਦੇ ਮੁੱਖ-ਅਧਿਆਪਕ ਨੂੰ ਸਵਾਲਾਂ ਲਈ ਸੰਪਰਕ ਕਰੋ। ਤੁਹਾਡਾ ਧੰਨਵਾਦ।